**ЗАКОН**

**О ИЗМЈЕНАМА И ДОПУНАМА ЗАКОНА О ИЗВРШЕЊУ БУЏЕТА**

**РЕПУБЛИКЕ СРПСКЕ ЗА 2022. ГОДИНУ**

Члан 1.

У Закону о извршењу Буџета Републике Српске за 2022. годину („Службени гласник Републике Српске“, број 121/21), у члану 2. у ставу 3. послије ријечи: „за 2022. годину“ додају се запета и ријечи: „односно Одлуком о усвајању Ребаланса буџета Републике Српске за 2022. годину“.

Члан 2.

У члану 9. у ставу 1. ријечи: „став 13.“ замјењују се ријечима: „ст. 13. и 14.“.

У ставу 2. послије ријечи: „ст. 6, 7, 8, 11, 12,“ број: „14,“ брише се.

Члан 3.

У члану 19. послије ријечи: „за 2022. годину“ додају се запета и ријечи: „односно Одлуком о усвајању Ребаланса буџета Републике Српске за 2022. годину“.

Члан 4.

У члану 23. став 2. мијења се и гласи:

„(2) Уколико су другим законима прописани новчани издаци из Буџета који се разликују од планираних износа утврђених овим законом или Одлуком о усвајању Буџета Републике Српске за 2022. годину, односно Одлуком о усвајању Ребаланса буџета Републике Српске за 2022. годину, примјењују се одредбе и планирани износи утврђени овим законом, односно овим одлукама.“

Члан 5.

Овај закон ступа на снагу наредног дана од дана објављивања у „Службеном гласнику Републике Српске“.

Број: 02/1-021-558/22 ПОТПРЕДСЈЕДНИК

Датум: 31. маја 2022. године НАРОДНЕ СКУПШТИНЕ

Денис Шулић